cyanic-selkie/wikianc huggingface dataset:
Robert E. Lee
1862 m. birželį per Pusiasalio kampaniją Li pradėjo vadovauti Šiaurės Virdžinijos armijai, kai pakeitė sužeistą Džozefą Džonstoną. Per Septynių dienų mūšius jam pavyko išstumti Džordžo Maklelano vadovaujamą Potomako armiją iš konfederatų sostinės Ričmondo, nors jam nepavyko sunaikinti jo armijos. Rugpjūčio mėn. Li įveikė Džono Poupo vadovaujamas Sąjungos pajėgas. Tą rugsėjį jo invazija į Merilendą baigėsi nesėkmingu Šarpsbergo mūšiu, po kurio jis pasitraukė į Virdžiniją. Prieš pradėdamas antrą invaziją į šiaurę 1863 m. vasarą, jis laimėjo dvi lemiamas pergales prie Frederiksbergo ir Čanselorsvilio, o 1863 m. vasarą Getisbergo mūšyje jis triuškinamai pralaimėjo Džordžo Mido vadovaujamai armija. Tą rudenį jis vadovavo savo armijai nedidelėje ir nesėkmingoje kampanijoje Virdžinijoje, kol 1864 m. pavasarį Sąjungos kariuomenei ėmė vadovauti generolas Ulisas Grantas. Prieš ilgai trukusią Pitersbergo apgultį Grantas ir Li įsitraukė į kruvinus, bet nerezultatyvius mūšius prie Vilderneso ir Spotsilveinijos. Robertas Li galiausiai pasidavė 1865 m. balandžio mėn., kai buvo užimtas Ričmondas ir sunaikinta didžioji dalis Li armijos.
1870 m. rugsėjo 28 d. Robertą Li ištiko insultas. Po dviejų savaičių jis mirė nuo plaučių uždegimo.
Mogao urvai
Mogao urvai, dar žinomi kaip „Tūkstančio Budų urvai“ , „Dunhuango urvai“ – kultūrinis budistinės architektūros kompleksas vidurio Kinijoje, Gansu provincijoje, 25 km į pietryčius nuo Dunhuango, Altyntago priekalnėse.
Mogao urvuose yra Tūkstančio Budų šventykla; ją sudaro 492 maldos patalpos, požeminės vienuolių celės ir 5 mediniai pastatai. Dauguma urvų iškalti IX–X amžiais. Urvų sienas ir skliautus puošia IV–XIV a. freskos (bendras plotas ~45 000 m²). Išliko daugiau kaip 2000 medinių ir molinių Budos skulptūrų.
Mogao urvų kompleksas įkurtas ant Šilko kelio trasos, šalia Dunhuango tvirtovės. Per Šilko kelią plito budizmas, prie jo ėmė steigtis vienuolynai. IV a. Mogao rajone pradėjo kurtis pirmieji vienuoliai. Šiaurės Vei dinastijos laikais (386–534 m.) pradėta statyti šventykla. Pasak legendos, šventyklą ėmėsi statyti vienuolis Le Zunas, patyręs tūkstančio budų, besimaudančių auksiniuose spinduliuose, regėjimą. Vienuolynas ėmė sparčiai plėstis ir Tangų laikais jį sudarė virš 1000 urvų-celių. Vietovė tapo svarbiu piligrimystės centru. Juanų dinastijos laikmečiu (1271–1368 m.) urvų plėtra sustojo, vienuolynas ėmė nykti. XIII–XIV a. regione paplito islamas, Šilko kelio prekyba sustojo, Mogao urvai buvo apleisti (juos lankė tik vietiniai piligrimai).
Mogao vietovė pradėta vėl tyrinėti XIX a. pab. – XX a. pr. Vang Juanlu 1900 m. viename iš urvų rado daugiau kaip 20 000 rankraščių. Tai buvo daugiausia IX–XI a. budistiniai tekstai, nors tarp jų rasta ir daoistinių, judėjiškų, krikščioniškų (nestorietiškų), manichėjiškų tekstų, įvairių kinų pasakų, mitų rinkinių, medicinos, geografijos, istorijos, astronomijos, būrimo traktatų, tiurkiškas ateities spėjimo rankraštis „Irk Bitig“ ir kt. Tekstai užrašyti kinų, tibetiečių, sakų, tangutų, sogdų, sen. tiurkų, hebrajų kalbomis, sanskritu. Dar rasta apie 150 budistų ikonografijos kūrinių, pirmųjų kinų spausdintų knygų. 1907 m. urvus tyrė Marko Aurelio Šteino ekspedicija, vėliau – kiti tyrinėtojai. Per 1932 m. ekspediciją Antanas Poška surado senovės apyvokos daiktų, prieš 2000–3000 metų palaidoto žmogaus griaučius. XX a. vid. urvų paminklai nukentėjo nuo vagysčių bei vandalizmų, bet kaip saugomas paminklas išvengė „kultūrinės revoliucijos“ niokotojų. 1987 m. Mogao urvai įtraukti į pasaulio paveldo sąrašą.
Skujinė
Skujinė – kaimas Telšių rajono savivaldybėje, 8 km nuo Viešvėnų.
Mbori
Mbori arba Mboli, Mbali – protėvis ir demiurgas azandžių, gyvenančių šiaurės rytinėje Kongo Demokratinėje Respublikoje, pietvakarinėje Pietų Sudano dalyje bei Centrinės Afrikos Respublikoje, mitologijoje.
Tikėta, kad Mbori sukūrė pasaulį, visa, kas egzistuoja. Mbori buveinėmis laikytos upių ištakos, kai kada buvo manoma, kad jis gyvenąs po žeme. Atsakomybė už vaiko gimimą buvo priskiriama arba Mbori, arba mirusiųjų dvasioms. Teigiama, kad kai kurie žmonės nešiodavo itin ilgus plaukus, kuriuos vadindavo Mbori dovana. Miręs vadas vadintas „mūsų Mbori“.
Šios dievybės funkcijos, jos ryšys su dvasiomis nėra aiškiai apibrėžti. Britų antropologo Edward Evan Evans-Pritchard teigimu, Mbori azandžių gyvenime didesnės reikšmės neturėjo. Nebuvo nei Mbori skirtų kulto vietų, šventviečių, nei jo žynių. Mbori iš esmės nėra siejamas ir su kokiomis nors apeigomis (žinoma tik viena retai ir nereguliariai atliekama ceremonija).
Misionieriai žodžiu Mbori įvardijo krikščionių Dievą.
Kobe Bufkin
Karjera koledže
Būdamas pirmakursis Kobė Bafkinas vidutiniškai pelnydavo po 3 taškus ir atkovodavo po 1,1 kamuolio per 10,6 minutes.
Po 2022 m. Eli Brooks, DeVante' Jones ir Frankie Collins išvykimo jis gavo daugiau minučių kaip antrakursis. Rungtynėse su „Lipscomb“ komanda (gruodžio 17 d.) ir su Šiaurės Karolina (gruodžio 21 d.) pelnė 22 taškus. 2023 m. vasario 2 d. Bafkinas pelnė 15 taškų, atkovojo 12 kamuolių ir pirmą kartą per karjerą atliko dvigubą dublį, taip pat atliko 8 rezultatyvius perdavimus rungtynėse su Šiaurės vakarų universitetu. Vasario 26 d. pelnė 28 taškus ir iškovojo pergalę 87:79 po pratęsimo prieš Viskonsiną.
Universitetas
{| class="wikitable sortable" style="text-align:right;"
Salelologa
Salelonga  – gyvenvietė Samoa valstybėje, Savajo saloje. Vienintelis salos uostamiestis ir turgus. Veikia biblioteka, keltų terminalas. Išvystyta turizmo pramonė.
Mušhušu
thumb|200px|Mušhušu atvaizdas ant Ištarės vartų ([[Pergamo muziejus)]]
Mene tokios būtybės vaizduotos pradedant Akado imperijos laikotarpiu ir baigiant helenizmo epocha. Būtybė simbolizavo įvairius dievus. Mušhušu taip pat vaizduota apsauginės magijos tikslais, nesiejant jos su konkrečia dievybe.
Iš pradžių Mušhušu buvo siejama su dievu Ninazu (Ešnunos miesto dievybe), laikyta jam patarnaujančia būtybe. Vėliau (Akado imperijos arba Senosios Babilonijos karalystės laikotarpiu) Ešnunos miesto dievu tapus Tišpakui, Mušhušu imta sieti su šia dievybe. Lagaše sieta su dievu Ningišzida, Ninazu sūnumi. Iškilus Marduko, Babilonijos karalystės vyriausiojo dievo, kultui, Mušhušu imta sieti su juo. Manoma, jog tai galėjo nutikti Babilonijos valdovui Hamurabiui nukariavus Ešnuną. Vėlesniais laikais, išaugus dievo Nabu svarbai, būtybė pradėta sieti su pastarąja dievybe. Asirijos karaliui Sinaheribui nukariavus Babiloniją, Mušhušu motyvas paplito ir Asirijoje. Čia būtybė dažniausiai buvo siejama su Ašūru – svarbiausiuoju Asirijos dievu. Visgi Asirijoje Mušhušu buvo vaizduojama ir greta kitų dievybių. Pavyzdžiui, Sinaheribo Maltai uolų reljefuose Mušhušu yra trijų skirtingų dievybių palydovė – vaizduojama greta Ašūro, Elilio (Enlilio) ir trečiosios dievybės (greičiausiai Nabu).
Mušhušu buvo pavaizduota ant Babilono Ištarės vartų ir Procesijų kelyje (pastatyti valdant karaliui Nabuchodonosarui II, 604–562 m. pr. m. e.).
Kazliškėliai
Kazliškėiai – kaimas Molėtų rajono savivaldybėje, 9 km į šiaurę nuo Giedraičių, prie Dumblės upelio.
Istorija
1654 m. minimas Videniškių bažnyčios krikšto metrikų knygoje (Kazliškiai). Gyveno Jurgis Labutėnas.
Skulbiškiai
Skulbiškiai – kaimas Kelmės rajono savivaldybėje, 15 km nuo Naudvario.
Kevin Porter Jr.
Brajanas Kevinas Porteris jaunesnysis (, g. ) – JAV krepšininkas, žaidžiantis NBA lygoje besivaržančioje Hiustono „Rockets“ komandoje.
2019 m. NBA naujokų biržoje Porterį 30-uoju šaukimu pasirinko Milvokio „Bucks“, bet vėliau jis buvo išmainytas į Klivlando „Cavaliers“. 2021 m. sausio 18 d. „Cavaliers“ paskelbė, kad Porteris bus iškeistas arba atleistas po jo išpuolio dėl spintelės pakeitimo. 2021 m. sausio 21 d. Porteris buvo iškeistas į Hiustono „Rockets“ už antrojo rato šaukimą.
Dinah Washington
Dina Vašington (Dinah Washington, tikrasis vardas Rut Li Džouns (Ruth Lee Jones); 1924 m. rugpjūčio 29 d. – 1963 m. gruodžio 24 d.) – viena žymiausių penktojo dešimtmečio dainininkių Amerikoje. Rut Li Džouss savo vardą pakeitė į Diną Vašington, kurį jai suteikė „Garrick Stage“ baro savininkas Džo Šermanas.
Gyvenimas ir karjera
Dina Vašington gimė Taskalusoje, Alabamoje. Vaikystėje persikėlė gyventi į pietinę Čikagos dalį. Ją užaugino labai religinga mama, kuri mokė groti pianinu miestelyje. Rut Li Džouns mėgo groti pianinu, dainavo bažnyčios chore. Būdama penkiolikos laimėjo talentų konkursą, kuris vyko „Regal“ teatre. Vėliau pasirodymus rengdavo baruose, klubuose. 1942 m. surengė pasirodymą „Garrick“ bare, kurio metu ją išgirdo vadybininkas Džo Glaseris. Jis rekomendavo ją Lioneliui Hamptonui, kuris pakvietė Džouns prisijungti prie jo grupės.
1943 m. įrašų kompanija „Keynote Records“ su džiazo kritiku Lenardu Feveriu padėjo jai įrašyti pirmąją dainą „Evil Gal Blues“. Dina Vašington paliko Lionelio Hamptono grupę 1946 m. ir sudarė sutartį su įrašų kompanija „Mercury Records“. Surengė pasirodymus su Klifordu Braunu, Kanonbolu Ederliu, Klarku Teriu, Benu Vebsteriu, Vaintonu Keliu ir Džo Zavinulu. Nuo 1948 iki 1955 m. išleido žymiausius kūrinius – „Am I Asking Too Much“, „Baby Get Lost“, „I Wanna Be Loved“, atliko netgi Henko Viljamso dainą „Cold Cold Heart“.
Didelio populiarumo sulaukė 1959 m. išleidusi „Dorsey Brothers“ dainos „What A Diff’erence A Day Makes“ versiją. Tuo metu jos grupę sudarė 4 nariai – Belfordas Hendriksas, Kenis Barelas (gitara), Džo Zavinulas ir Panama Frensis (būgnai). Dirbdama su „Mercury Records“ per penkiolika metų įrašė Irvingo Gordono dainą „Unforgettable“, taip pat „A Rocking Good Way (To Mess Around And Fall In Love)“, kurią atliko kartu su dainininku Bruku Bentonu Vėliau pasirašė sutartį su įrašų kompanija „Roulette records“. Nors vėlesnės dainos didesnės sėkmės nesulaukė, tačiau galima išskirti Bilio Holidėjaus dainą „Don‘t explain“, kurios versiją atliko Dina Vašington.
Mirtis
1963 m. gruodžio 14 d. rytą Dina Vašington rasta be sąmonės. Mirė būdama trisdešimt devynerių. Jos mirties priežastį pranešė daktaras B.K. Rosas, konstatavęs, jog dainininkė mirė dėl vaistų ir alkoholio perdozavimo. Laidotuvėse dalyvavo ir Mahalija Džekson bei Areta Franklin, kuri atliko dainą „Precious Lord (Take My Hand)“. Rut Li Džouns palaidota Ilinojuje, „Burr Oak“ kapinėse.
Apdovanojimai
Dina Vašington pelnė daug apdovanojimų. 1959 m. laimėjo „Grammy“ apdovanojimą už geriausią ritmenbliuzo pasirodymą, o 1986 m. buvo įtraukta į Alabamos džiazo šlovės muziejų. Taip pat trys Dinos Vašington dainos pateko į „Grammy“ šlovės muziejų.
Erika Kliokmanaitė
Erika Kliokmanaitė (g. 1985 m. sausio 23 d.) – Lietuvos tinklininkė, žaidžianti Ispanijos aukščiausioje lygoje.
Karjera
2012 m. rungtyniavo „Jonavos Achema-KKSC“ komandoje, kuri tapo Lietuvos čempione.
2019 m. kartu su Monika Paulikiene pirmą kartą tapo Lietuvos paplūdimio tinklinio čempionėmis. 2020 m. pasirašė sutartį su aukščiausioje Ispanijos lygoje žaidžiančiu „Palmas Gran Canaria Sayre Mayser“ klubu.
Skuodo Priemiestis
Skuodo Priemiestis – kaimas Skuodo rajono savivaldybėje, piečiau Skuodo, prie kelio.
Greitasis čiuožimas trumpuoju taku 2022 m. žiemos olimpinėse žaidynėse
Greitasis čiuožimas trumpuoju taku 2022 m. žiemos olimpinėse žaidynėse vyko Sostinės arenoje, Pekine, Kinijoje.
Olimpinis komitetas sumažino šorttreko čiuožėjų kvotą iki 112 dalyvių atimdamas 8 kvotas. Į žaidynių programą pirmą kartą įtraukta mišrių porų estafetė.
Pasaulio žaibo šachmatų čempionatas
thumb| [[Magnus Carlsen|Magnusas Karlsenas, 2022 m. pasaulio žaibo šachmatų čempionas]]
Pasaulio žaibo šachmatų čempionatas tai varžybos, skirtos išaiškinti pasaulio čempioną, žaidžiantį pagal žaibo šachmatų laiko kontrolę. Nuo 2012 m. FIDE kasmet rengia bendrus greitųjų ir žaibo šachmatų turnyrus. Rengiamas ir moterų pasaulio žaibo šachmatų čempionatas.
Čempionato nuostatai
Nuostatai (dalyvių atranka, formatas, laiko kontrolė, nugalėtojų nustatymas ir apdovanojimai) laikui bėgant keitėsi. Žemiau pateikiami 2022 m. čempionato nuostatai.
Dalyvių atranka
Teisę dalyvauti turi: žaidėjai, kurių reitingas yra bent 2550 bet kuriame iš dvylikos naujausių iki varžybų pradžios standartinio, greitųjų arba žaibo šachmatų FIDE reitingų sąrašų. Nepaisant jų titulo ar reitingo, (standartinių, greitųjų ar žaibo šachmatų) dabartiniai nacionaliniai čempionai, dešimt FIDE prezidento paskirtų žaidėjų. Beto, organizatoriai, savo nuožiura, gali pakviesti iki 15 papildomų žaidėjų.
Laiko kontrolė
Kiekvienam žaidėjui iki partijos pabaigos skiriama laiko: 3 min. + 2 sek. nuo 1-o ėjimo.
Nugalėtojo nustatymas
Nugalėtojas nustatomas pagal taškus: pergalė – vienas, lygiosios – pusė, pralaimėjimas – nulis taškų. Daugiausiai taškų surinkęs dalyvis tampa nugalėtoju.
Keliems dalyviams, surinkus vienodai taškų, pirmumą turi žaidėjas, kurio pasirodymo turnyre papildomas rodiklis eilės tvarka yra aukštesnis:
Greito žaidimo pradžia
Viena iš pagrindinių priežasčių, kodėl iki XIX a. pabaigos greitieji šachmatai retai buvo žaidžiami, susijusi su laiko matavimu. Pirmieji šachmatų laikrodžiai, gaminti XIX a. devintajame dešimtmetyje, dar nebuvo pakankamai tvirti, kad atlaikytų žaidėjų, patekusių į ceitnotą, laikrodžio trankymą.
Apie žaibo šachmatų turnyrą 1897 m. spalio 17 d. britų laikraščio Lloyd's Weekly Newspaper rašė: " Vakar Londono Sičio klube vyko šachmatų turnyras kuriame 10 ėjimų reikėjo atlikti per 5 minutes Dalyvavo 32 žaidėjai."
1914 m. lapkričio 14 d. Londono laikraštyje Globe buvo pranešama apie kitokią greitųjų šachmatų su laikrodžiais žaidimo formą: "Daugybė žmonių žaidžia šachmatais su laikrodžiu ir tas kuris atsilieka penkiomis minutėmis nuo varžovo, pralaimi partiją….." Iki XX a. šeštojo dešimtmečio „penkių minučių šachmatų“ reikšmė pasikeitė į “kiekvienas žaidėjas iki partijos pabaigos turi penkias minutes”.
Čempionatai iki 2012 m.
2006 m rugsėjo m. Rišon Lezione (Izraelis), FIDE pravedė 1-ąjį pasaulio žaibo čempionatą. Ratų sistema žaistame 16 dalyvių turnyre Aleksandras Griščiukas ir Piotras Svidleris surinko po 10,5 taškų ir dėl pirmos vietos žaidė Armagedono partiją. A. Griščiukas, žaidęs baltosiomis figūromis pasiekė pergalę ir tapo pasaulio žaibo šachmatų čempionu.
2007 m. Maskva. (4 min + 2 sek.) Čempionu tapo ukrainietis Vasylis Ivančukas ( 25,5 tįk.  iš 38).
2008 m. Almata. Nugalėjo kubietis Leinieris Dominguezas Perezas, 11,5 taško,
2009 m. Maskva (3 min. + 2 sek.) nugalėjo Magnusas Karlsenas, surinkęs 31 tašką iš 42 galimų.
2010 m. Maskva (3 min+2 sek.) Nugalėjo Levonas Aronianas (24,5 tšk.)
Čempionatai po 2012 m.
2012 m. pasaulio žaibo ir greitųjų šachmatų pasaulio čempionatai buvo apjungti ir tapo  reguliariomis kasmetinėmis varžybomis, su laiko kontrole: greitiesiems šachmatams - 15 min. + 10 sek, o. ir žaibo šachmatams  3 minutės + 2 sek.
Atvirųjų čempionatų prizininkai
Pastaba. Užrašas „10,5/15“ reiškia, kad sužaidus 15 partijų, surinkta 10,5 taško. Užrašas 3‘+2“ – 3 min. + 2 sek. po kiekvieno ėjimo.
Išorinės nuorodos
Trumpa greitųjų šachmatų istorija
Šiaurės Airijos futbolo varžybos 1923–1924 m.
Šiaurės Airijos futbolo varžybos 1923–1924 m.
1923–1924 m. Šiaurės Airijos futbolo taurė
Šiaurės Airijos futbolo taurė ( – „Airijos taurė“) vyksta nuo 1880 metų.
A Seat at the Table
A Seat at the Table – trečiasis studijinis amerikiečių dainininkės ir dainų autorės Solange albumas, išleistas 2016 m. rugsėjo 30 d. Albume dainas kartu atlieka tokie atlikėjai, kaip Lil Wayne, Kelly Rowland bei kiti. Albumas sulaukė didžiulio kritikų pripažinimo ir pateko į daugelį geriausių metų albumų dešimtukų. Per pirmąją savaitę JAV buvo parduota 72 tūkstančiai kopijų ir albumas debiutavo pirmojoje „Billboard 200“ reitingo vietoje, tapdamas pirmuoju atlikėjos įrašu, pasiekusiu šią viršūnę. 2019 m. sausio mėnesio duomenimis, JAV parduota virš 500 tūkstančių albumo kopijų ir jis taipęs auksiniu.
2017 m. vykusiuose „Grammy“ apdovanojimuose daina „Cranes in the Sky“ laimėjo apdovanojimą už geriausią R&B atlikimą.
Budelkiemio valsčius
Budelkiemio valsčius – buvęs administracinis-teritorinis vienetas vakarų Lietuvoje. Centras – Budelkiemis.
Istorija
Valsčius įkurtas 1874 m. birželio 4 d., panaikintas 1939 m. pavasarį prijungiant prie Vaidaugų valsčiaus ir Klausmylių valsčiaus.
Gataučių apylinkė
Gataučių apylinkė sovietmečiu buvo:
Dirko Hartogo sala
thumb|Salos kraštovaizdis thumb|Dirko Hartogo sala Ryklių įlankos žemėlapyje Dirko Hartogo sala – Australijai priklausanti sala, esanti Indijos vandenyne, prie Australijos vakarinių krantų, Ryklių įlankos vakaruose. Pietuose siauru sąsiauriu atskirta nuo žemyno, šiaurėje užsibaigia Įrašo kyšuliu (Cape Inscription). Didžiausia ir labiausiai į vakarus nutolusi Vakarų Australijos sala. Plotas 620 km², ilgis apie 80 km, plotis 3–15 km. Salą daugiausia sudaro krūmais apaugusios kopos, vakarinis krantas vietomis status. Negyvenama, lankoma turistų.
Saloje įkurtas Dirko Hartogo Salos nacionalinis parkas, rytinė pakrantė priklauso Ryklių Įlankos jūrų parkui; visa sala kartu su Ryklių įlanka ir kitomis įlankos salomis bei pusiasaliais įtraukta į Pasaulio paveldo sąrašą.
Istorija
Salą pakeliui į Bataviją 1616 m. spalio 25 d. atrado ir joje išsilaipino olandų keliautojo Dirko Hartogo (Dirk Hartog) vadovaujama ekspedicija. Prieš išvykdamas D. Hartogas paliko saloje metalinę plokštę su pagrindinių ekspedicijos narių vardais ir data. 1697 m. saloje apsilankęs kitas olandų keliautojas Vilemas de Vlaminkas (Willem de Vlamingh) plokštę rado ir pakeitė kita, pakartojęs buvusį užrašą ir pridėjęs savo. Originalią plokštę išsivežė į Bataviją; šiuo metu ji saugoma Amsterdamo valstybiniame muziejuje. V. de Vlaminko palikta plokštė saugoma Vakarų Australijos jūrų muziejuje Frimantle.
1699 m. saloje lankėsi Viljamas Dampiras, 1772, 1801 ir 1818 m. – prancūzų ekspedicijos, 1822 ir 1858 m. – vėl anglų. Nuo 1869 m. sala išnuomota privatiems asmenims, įkurtas avių ūkis. 1908 m. Įrašo kyšulyje pastatytas švyturys. XX a. viduryje didesnė salos dalis grįžo valstybės nuosavybėn, 2009 m. įsteigtas nacionalinis parkas. Iki 2018 m. išvežtos avys, išnaikintos ožkos ir sulaukėjusios katės, pradėtas vykdyti „Sugrįžimo į 1616 m.” (Return to 1616) projektas, kuriuo siekiama reintrodukuoti 11 anksčiau saloje gyvenusių vietinių gyvūnų rūšių.
Algirdas Augustaitis
Algirdas Augustaitis (g. 1962 m. gruodžio 3 d. Kaune) – Lietuvos miškotyrininkas, ekologas, Vytauto Didžiojo universiteto Žemės ūkio akademijos Miškų ir ekologijos fakulteto profesorius.
Biografija
1985 m. baigė Lietuvos žemės ūkio akademiją. Nuo 1985 m. dirbo Akademijoje (vėliu tapusioje universitetu). 1992 m. paskirtas Miškų monitoringo laboratorijos vedėju. 2007 m. suteiktas profesoriaus vardas. 2011–2012 m. buvo Aplinkos instituto direktorius.
Mokslinė veikla
Mokslinio darbo sritys – miškotyra, ekologija, miškų vystymasis globalios kaitos sąlygomis. 1993 m. kūrė natūralių miško ekosistemų kompleksiško monitoringo programą, 2002–2012 m. buvo šios programos koordinatorius Lietuvoje. Nuo 1997 m. – Tarptautinės miškotyrininkų sąjungos narys.
Paskelbė daugiau kaip 100 mokslinių straipsnių. Su bendraautoriais parengė monografijas „Lietuvos miškų būklė ir ją sąlygojantys veiksniai“ (1999), „Miško ekosistemų monitoringas Lietuvoje“ (Monitoring of Forest Ecosystems in Lithuania, 1999),„Sąlygiškai natūralių ekosistemų kompleksiškas monitoringas: dešimtmečio rezultatai“ (2006).
Inesa Kurklietytė
Inesa Kurklietytė (g. 1968 m. kovo 14 d. Šiauliuose) – lietuvių kino režisierė.
Biografija
1987 m. baigė Šiaulių 12-ąją vid. mokyklą, 1990 m. – Lietuvos valstybinės konservatorijos Klaipėdos Menų fakultetą, teatro režisūros specialybę. 1993–1997 m. Lietuvos muzikos ir teatro akademijoje (LMTA) studijavo kino režisūrą. Stažavosi Paryžiaus aukštojoje audiovizualinės režisūros mokykloje, Paryžiaus valstybinėje kino mokykloje (FEMIS).
1991–1993 m. dirbo Kupiškio kultūros namų Vaikų ir jaunimo teatro režisiere. Nuo 1996 m. – LMTA Mokomosios kino ir TV studijos direktorė, Menų vadybos skyriaus lektorė.
Vyras – aktorius, režisierius Ramūnas Abukevičius, vaikai – Emilė Ribokaitė (g.1997), Liepa Ribokaitė (g.2002), Vilnė Abukevičiūtė (g.2010)
Tarptautinės teisės ir verslo aukštosios mokyklos Teisės fakultetas
Vadovybė
Dekanas doc. Raimundas Kalesnykas. Fakulteto administraciją be to sudaro katedrų vedėjai.
Yair Lapid
Jairas Lapidas (,, tarimas TFA: [jaˈʔiʁ lappid], g. 1963 m. lapkričio 5 d.) – Izraelio politikas ir buvęs žurnalistas, 2022 m. liepą–gruodį ėjęs Izraelio ministro pirmininko pareigas. Iki tol 2021–2022 m. ėjo šešėlinio Izraelio ministro pirmininko ir užsienio reikalų ministro, 2020–2021 m. – Opozicijos lyderio, 2013–2014 m. – finansų ministro pareigas. Centristinės partijos „Ješ Atid“ pirmininkas. Taip pat dirba Kneseto užsienio reikalų ir gynybos komitete bei Žvalgybos ir saugumo tarnybų pakomitetyje.
Biografija
Prieš ateidamas į politiką 2012 m. buvo aktorius, televizijos laidų ir žinių vedėjas. Jo įkurta centristinė „Ješ Atid“ partija per pirmuosius parlamento rinkimus 2013 m. tapo antra pagal dydį Kneseto partija, laimėjusia 19 mandatų, o netikėtai sėkmingi rinkimai išgarsino jį kaip politiką.
2013–2014 m., po koalicijos susitarimo su valdančiąja „Likud“ partija, Lapidas ėjo finansų ministro pareigas Benjamino Netanjahu kabinete. 2013 m. „The Jerusalem Post“ įvertino Lapidą esant „įtakingiausiu žydu pasaulyje“, o žurnalas „Time“ įtraukė į 100 „įtakingiausių žmonių pasaulyje“ sąrašą.
2020 m. gegužės 17 d., iškart po to, kai buvo prisaikdinta trisdešimt penktoji Izraelio vyriausybė, Lapidas tapo opozicijos lyderiu. 2021 m. gegužės 5 d. jis pradėjo derybas su kitomis partijomis, siekdamas suformuoti koalicinę vyriausybę. 2021 m. birželio 2 d. Lapidas informavo Izraelio prezidentą Reuveną Rivliną, kad sutiko formuoti vadinamąją rotacinę vyriausybę su Naftaliu Benetu, pakeičiant tuometį ministrą pirmininką Benjaminą Netanjahu. Naujoji vyriausybė prisiekė 2021 m. birželio 13 d.
Lapidas Izraelio ministru pirmininku tapo 2022 m. liepos 1 d., kai Benetas paskelbė raginsiąs balsuoti dėl Kneseto paleidimo ir netrukus po balsavimo pasitrauks iš ministro pirmininko pareigų. Lapidas užėmė ministro pirmininko pareigas iki tol, kol po kitų rinkimų 2022 m. lapkritį buvo suformuota nauja B. Netanjahu vyriausybė.
Politinės pažiūros
Izraelio–Palestinos konflikto klausimu Lapido pažiūros nuosaikesnės nei jo pirmtakų. Lapidas pasisako už dvi valstybes dviem tautoms, tačiau Jeruzalė turinti likti nedaloma Izraelio sostine, o palestiniečių pretenzijos į Rytų Jeruzalę, anot Lapido, neturi istorinio pagrindo.
Ipilja-ipilja
Ipilja-ipilja arba ipilya – milžiniškas driežas Australijos aborigenų mitologijoje. Laikomas lietaus ir griaustinio kūrėju.
Švenčionių apskritis (1918–1950)
Švenčionių apskritis  – buvęs administracinis-teritorinis vienetas dabartinės Lietuvos šiaurės rytuose ir gretimose Baltarusijos teritorijose, egzistavęs 1918–1950 m. Centras – Švenčionys. Per savo egzistavimą apskritis keletą kartų keitė priklausomybę.
Ipilja-ipilja
Įsivaizduojama, kad ipilja-ipilja gyvena drauge su šeima (visi jie milžiniški driežai) Numarikos pelkėje, esančioje Grut Ailando saloje, ties Angoroko upės žiotimis. Pelkė laikoma šventa, tikima, kad tas, kuris atsigers jos vandens, mirs. Dėl to ipilja-ipilja labai bijomasi. Ipilja-ipilja žmona vadinama guruina, jie susilaukę vaiko.
Švenčionių apskritis (1918–1950)
Istorija
Iki 1915 m. šioje teritorijoje egzistavo to paties pavadinimo apskritis, priklausiusi Rusijos imperijos Vilniaus gubernijai. 1915–1918 m. per apskritį ėjo fronto linija, ir ji buvo panaikinta.
Ipilja-ipilja
Visi driežai esą „labai spalvingi“, o paties ipilja-ipilja ilgis siekiąs 100 pėdų, jis su ilgais plaukais ir ūsais. Prasidėjus liūčių laikotarpiui, ipilja-ipilja pelkės pakraštyje ėda žoles, išgeria didelį kiekį pelkės vandens. Tuomet jų mišinį išspjauna į dangų: vanduo virsta debesimis, o žolės sujungia debesis. Ipilja-ipilja, tuo patenkintas, suriaumoja, taip atsiranda griaustiniai. Liūčių laikotarpiui pasibaigus, ipilja-ipilja pasitraukia į pelkę. Čia jis ilsisi iki kito liūčių laikotarpio, tik nubaudžia įsibrovėlius.
Shpëtim Duro
Špėtimas Duro (g. 1989 m. gruodžio 24 d. Tiranoje) – Albanijos futbolo specialistas, futbolo treneris.
Švenčionių apskritis (1918–1950)
Istorija
Apskritis atkurta 1918 m. pabaigoje, į ją įėjo vokiečių sukurta Pabradės apskritis ir Pabradė. 1919–1939 m. priklausė Lenkijos okupuotam Vilniaus kraštui (1922–1925 m. Vilniaus administracinei apygardai, 1925–1939 m. Vilniaus vaivadijai). 1925 m. iš Breslaujos apskrities perduotas Dūkšto valsčius.
Shpëtim Duro
Biografija
Špėtimas Duro buvo paskirtas FK Shkëndija vyr. treneriu 2013 m. lapkričio 24 d., praėjus vos 15 valandų po Gjore Jovanovski atleidimo. Albanas buvo pasamdytas laikinuoju treneriu kitoms trims klubo rungtynėms, tačiau vėliau pasirašė sutartį ir vadovo likusiai 2013–2014 m. sezono daliai.
2014 m. vasarą grįžo į Albaniją ir tapo FK Partizani Tirana strategu. Su klubu buvo pasirašyta trejų metų sutartis.
Švenčionių apskritis (1918–1950)
Istorija
1941–1944 m. Švenčionių apskritis įėjo į Ostlando Lietuvos generalinės srities Vilniaus krašto apygardą. 1950 m. birželio 20 d. apskritis pertvarkyta į Švenčionių rajoną (32 apylinkės), dalis teritorijos atiteko Dūkšto rajonui (1 apylinkė), Ignalinos rajonui (44 apylinkės), Pabradės rajonui (20 apylinkių) ir Švenčionėlių rajonui (21 apylinkė).
Ipilja-ipilja
Šoniplauka Guernea ipilya, atrasta Didžiajame barjeriniame rife, pavadinta pagal ipilja-ipilja.
Shpëtim Duro
Biografija
2018 m. rugsėjo mėn. paskirtas FC Drita vyr. treneriu vietoje Bekim Isufi.
Švenčionių apskritis (1918–1950)
Administracinis suskirstymas
XX a. tarpukariu apskričiai įvairiu metu priklausė 27 valsčiai:
Shpëtim Duro
Biografija
2019 m. liepos 25 d. paskelbta, kad pasirašyta sutartis su FK Kukësi.
2023 m. kovo mėn. tapo FC Struga vyr. treneriu. 2022–2023 m. sezone likus keletui turų iki sezono pabaigos tapo aišku, kad pirmą kartą Strugos klubo istorijoje iškovojo čempionų titulą. Pateko į 2023–2024 m. Čempionų lygą. 2023 m. liepos 11 d. įvyko rungtynės Vilniuje prieš „Žalgirio“ klubą, pasibaigusios nulinėmis lygiosiomis (0:0).
Skuomantai
Skuomantai – kaimas Rokiškio rajono savivaldybėje, 10 km nuo Juodupės.
Gyventojai
thumb|left|240px|Vienas iš dvaro trobesių thumb|left|240px|Onuškio dvaro griuvėsiai
Istra (Rusija)
Istra  – miestas Rusijoje, Maskvos srityje, apie 50 km į šiaurės vakarus nuo Maskvos, prie Istros upės; rajono centras. Per Istrą eina Maskvos–Rygos geležinkelis ir Maskvos–Volokolamsko plentas. Vytoma baldų, plytų gamybos, keramikos, siuvimo, maisto pramonė.
Istorija
XVI a. minimas Safatovo kaimas, kuris 1589 m. pervadintas į Voskresenskoję. 1781 m. suteiktos miesto teisės, Voskresenskas tapo apskrities centru. XIX a. tai buvo vienas mažiausių Maskvos gubernijos miestų. 1930 m. Voskresenskas pervadintas į Istrą. 1941 m. sudegintas vokiečių kariuomenės.
thumb|left|240px|Naujosios Jeruzalės vienuolynas
Dienavagiai I
Dienavagiai I – kaimas Molėtų rajono savivaldybėje, 2 km į pietvakarius nuo Žalvarių.
Etimologija
Kaimo vardas tikriausiai asmenvardinis vietovardis, nuo pavardės Dienavagyčia. 2017 m. kaimo vardas patikslintas iš Dienavagių į Dienavagius I, siekiant atskirti nuo kito Dienavagių kaimo, esančio arčiau Giedraičių (Dienavagiai II).
Istorija
1654 m. minimas Videniškių bažnyčios krikšto metrikų knygoje. Užrašyta Barbora Dienavagyčia.
William Travilla
Viljamas Travila, profesinis vardas tiesiog Travila (, 1920 m. kovo 22 d. Los Andželas, JAV – 1990 m. lapkričio 2 d. Los Andželas, JAV) – amerikiečių teatro, kino ir televizijos kostiumų dizaineris. Jis laikomas garsiausiu Merlin Monro drabužius kūrusiu dizaineriu. Su V. Travilos suknelėmis Monro pasirodė aštuoniuose filmuose.
Biografija
Viljamas Travila gimė 1920 m. kovo 22 d. Los Andžele, Kalifornijoje. Jis baigė Vudberio universitetą ir 1941 m. pradėjo dirbti Holivude. 1944 m. rugpjūčio 19 d. vedė aktorę Doną Dreik.
Padirbėjus keliuose B kategorijos (mažo biudžeto) filmuose, Travilos karjera Holivude įsibėgėjo, o 1949 m. jis buvo apdovanotas „Oskaru“ už kostiumus aktoriui Erolui Flinui („Don Žuanui“) filme „Don Žuano nuotykiai“ („Adventures of Don Juan“). 1951 m. jis sukūrė kostiumus mokslinės fantastikos klasika tapusiai pasakėčiai „Diena, kai sustojo Žemė“ („The Day the Earth Stood Still“). Po to jis daugiausia dirbo kino kompanijoje „20th Century Fox“, kur, be kita ko, prisidėjo prie Ilijos Kazano įvaizdžio filme „Viva Zapata!“
1951 m. Travilai gimė duktė Nija (Nia). Iki 1952 m. jis artimai susidraugavo su Merlin Monro ir sukūrė jai kostiumus filmuose „Nesivarginkite belstis“ ir „Džentelmenai renkasi blondines“. Vėlesniais metais jis sukūrė dar kelis kostiumus Monro, o 1955 m. tapo vieno garsiausių savo kūrinių autoriumi – tai dramblio kaulo spalvos klostuota kokteilių suknelė filme „Septynerių metų krizė“. Būtent šiame filme Monro stovėjo ant Niujorko metro ventiliacijos grotelių, kai tuneliu važiuojančio traukinio vėjas pakėlė jai suknelės kraštus. Šios scenos nuotraukos tapo neatsiejamos nuo Monro įvaizdžio. Ikoninę suknelę vėliau įsigijo aktorė Debi Reinolds ir 2011 m. ji buvo parduota aukcione už 4 600 000 dolerių. Monro kartą parašė Travilai: „Brangusis Bili, prašom mane visada rengti. Myliu tave. Merlin“.
Travila taip pat buvo nominuotas „Oskarui“ už darbą filmuose „Kaip ištekėti už milijonieriaus“ (1953) ir „Nėra tokio verslo kaip pramogų verslas“ („There’s No Business Like Show Business“, 1954), kuriuose Monro vilkėjo daugybę jo apdarų.
1960 m. kovo 24 d. V. Travila dalyvavo pramoginėje viktorinoje „You Bet Your Life“ („Jūs lažinatės iš savo gyvenimo“), kurią vedė žymusis aktorius, komikas, laidų vedėjas Graučas Marksas.
8-ojo dešimtmečio pabaigoje Travila daugiausia dirbo televizijoje. Vienu populiariausių jo darbų tapo kostiumai 1983 m. mini serialui „Erškėčių paukščiai“ („The Thorn Birds“). Travila buvo nominuotas septyniems „Emmy“ apdovanojimams ir du kartus „Emmy“ apdovanojimą laimėjo: 1980 m. kategorijoje „Geriausias kostiumų dizainas nedideliam serialui arba specialiajam leidiniui“ už kostiumus filme „Skarlet O’Haros karas“ („The Scarlett O’Hara War“) ir 1985 m. kategorijoje „Geriausi serialo kostiumai“ už kostiumus pramoginėje televizijos laidoje „Dalasas“ („Dallas“).
Sulaukęs 70 metų, 1990 m. lapkričio 2 d. Viljamas Travila nuo plaučio vėžio mirė Los Andžele.
2008 m. jo asmeninė kolekcija pradėjo kelionę po pasaulį. Pirmoji paroda buvo surengta Anglijoje, vėliau kolekcija atgabenta į Los Andželą, o 2009 m. – į Palm Springsą (Kalifornija). Kolekcijoje buvo rodomi Travilos sukurti drabužiai, kuriuos vilkėjo Merlin Monro, Dajon Vorvik, Vitni Hjuston, Fėja Danavei, Džudi Garland, Šeron Teit, Džein Rasel, Beti Greibl, Lana Terner, Dajan Kerol, Siuzan Heivord, Loreta Jang, Džoan Vudvord, Barbara Stenvik ir daug kitų televizijos bei kino aktorių. Taip pat buvo eksponuojama „Oskaras“, Travilos sukurti raštai, daiktai iš siuvėjų dirbtuvių ir daugybė originalių akvarelinių eskizų kostiumams.
Marvos fortas
thumb|Marvos forto liekanos prie gynybinio griovio
Marvos fortas – Kauno tvirtovės dalis antrajame fortų žiede Kauno rajone Akademijos seniūnijoje. Dar pavadinamas XI fortu arba Marvos (Noreikiškių) fortu. Prie pat nebaigto statyti objekto liekanų stovi Akademijos miestelio vandentiekio bokštas, netoliese kelias įsilieja į „Via Baltica".
Istorija
Fortas pradėtas statyti tvirtovės I gynybiniame skyriuje netoliese buvusio Marvos dvaro. Buvo naudotasi 1909 m. tipiniu prof. Konstantino Veličkos projektu, patvirtintu 1913 m. balandžio 10 d. tvirtovės plėtros plane. Planuota panaudoti masyvias monolitinio betono ir gelžbetonio konstrukcijas, atsisakant įprasto mūro. Fortas turėjo atlaikyti naujos kartos galingų artilerijos sviedinių atakas.
Atlikti darbai
1913 m. Marvos forto sklype atlikti statybinės aikštelės įrengimo ir aprūpinimo darbai, įvykdyta apie 75% žemės darbų: iškasta kareivinių pamatų duobė, goržos griovys iki numatyto gylio, formuoti pylimai. Vyko betonavimo, kelių tiesimo ir kiti einamieji darbai iki pat 1915 m. rugpjūčio mėn. Prasidėjus Pirmajam pasauliniui karui, forto statyba vyko pagal mobilizacijos planą: pagrindinis forto pylimas buvo pritaikytas antrai tvirtovės gynybos linijai, kontreskarpo šlaite įrengtos „lapės urvo“ tipo slėptuvės. Per karą buvę įtvirtinimai susprogdinti.
Dabartinė būklė
Objektas įtrauktas į Kultūros vertybių registrą. Vietovėje informacinėmis nuorodomis pažymėtas, minimaliai tvarkoma aplinka, kontroliuojamas želdinių augimas. Forto teritorija primena salą, kurios trapecijos formą akivaizdžiai išreiškia supantis užtvindytas gynybinis griovys. Išlikę statinių liekanų betoninių fragmentų sausumoje (labai mažai ir sunkiai randami dėl apaugusių krūmynų) ir po vandeniu. Akivaizdžios fortifikaciniam statiniui būdingos reljefo formos.
Skūpai
Skūpai – kaimas Panevėžio rajono savivaldybėje, 15 km nuo Karsakiškio. Gretimose kapinėse stovi Bikiškių koplyčia.
EasyJet
EasyJet Plc – Jungtinės Karalystės skrydžių bendrovė. „Easyjet“ yra antra stambiausia mažų sąnaudų oro linijų bendrovė Europoje po „Ryanair“.
Verslo modelis
Kaip ir „Ryanair“, „EasyJet“ savo verslo modelį pasiskolino iš Jungtinių Valstijų avialinijų „Southwest Airlines“. Abi bendrovės pritaikė šią strategiją Europos rinkai, pasitelkdamos tokias išlaidų mažinimo priemones kaip jungiamųjų skrydžių neteikimas arba papildomų užkandžių lėktuve siūlymas. „EasyJet“ ir „Ryanair“ nuo „Southwest“ skiriasi tuo, kad pirmosios bendrovės naudoja neseną lėktuvų parką. „Southwest“ parkui jau 14,1 metų, o „EasyJet“ – 3,4 metų.
Nepaisant to, kad šios avialinijos turi bendrą verslo idėją, „EasyJet“ strategija nuo „Ryanair“ skiriasi daugeliu aspektų. „EasyJet“ avialinijos skraidina į pagrindinius aptarnaujamų miestų oro uostus, o „Ryanair“ dažnai renkasi antrinius oro uostus, siekdama dar labiau sumažinti išlaidas. Pavyzdžiui, „EasyJet“ skrenda į Paryžiaus Šarlio de Golio oro uostą ir Paryžiaus Orli oro uostą, t. y., pagrindinius Paryžiaus oro uostus, o „Ryanair“ skraidina į mažesnį Bovė-Tijaus oro uostą, esantį 75 minutės kelio autobusu nuo Paryžiaus. „EasyJet“ taip pat dėmesį telkia į verslo keleivių pritraukimą, siūlydama patogias paslaugas, pvz., galimybę perkelti į ankstesnį skrydį be mokesčio.
Lumumba (gėrimas)
miniatiūra| Karšta „Lumumba“ su brendžiu „Lumumba“ (taip pat,  – „mirusi teta“) – alkoholinis kakavos kokteilis.
Istorija
Šis gėrimas pavadintas Kongo Demokratinės Respublikos politiko Patriso Lumumbos vardu. Sąvoka Død tante / Tote Tante vartojama vakarinėje Danijos, Vokietijos ir Nyderlandų pakrantėje, kur šis gėrimas yra „ Pharisäer“ kavos atitikmuo.
Dažnai nesutariama, ar toks gėrimo pavadinimas buvo pasirinktas, siekiant įamžinti Patriso Lumumbos atminimą, ar jis visgi atsirado kaip „užslėpta rasizmo forma“.
Šiaurės Airijos futbolo varžybos 1922–1923 m.
Šiaurės Airijos futbolo varžybos 1922–1923 m.
1922–1923 m. Šiaurės Airijos futbolo taurė
Šiaurės Airijos futbolo taurė ( – „Airijos taurė“) vyksta nuo 1880 metų.
Avicii
Timas Berglingas (1989 m. rugsėjo 9 d. – 2018 m. balandžio 20 d.) – didžėjus, muzikos prodiuseris iš Švedijos.
Timas Berglingas tapo muzikos didžėjumi, kai jam buvo 16 metų, pradėjo rengti koncertinius turus nuo 18 m. 2016 m. dėl pašlijusios sveikatos nutraukė turus, bet muziką tebekūrė. Tuo metu jis nevengė vakarėlių ir alkoholio, kurie jį išsekino. Jis šį savo gyvenimo tarpsnį apibūdino kaip „geriausią gyvenimo kelionę, už kurią sumokėjo daug – nuolatiniu stresu, nerimu“. Avicii paskutiniais gyvenimo metais sirgo ūmiu pankreatitu, kurį iš dalies sukėlė nesaikingas alkoholio vartojimas. Taip pat nesveikas gyvenimo būdas – greitas maistas, rūkymas, energiniai gėrimai. 2014 m. jam buvo pašalinta tulžies pūslė. 2018 m. balandžio 20 d. atlikėjas rastas negyvas viešbučio kambaryje, kurortiniame mieste Maskate, Omane. Po kelių dienų lietuviškas tinklalapis 15min.lt paskelbė, kad Avicii nusižudė ir tai, anot 15min.lt, patvirtino jo šeima atvirame laiške. Žurnalui Variety, kuriuo rėmėsi 15min.lt, paklausus šeimos, ar išplatintame laiške patvirtinama Avicii savižudybės versija, atsakymas nebuvo pateiktas.
Avicii išgarsėjo 2013 m. su daina „Wake Me Up“, kuri buvo perklausyta 1,5 mlrd. kartų, viena iš populiariausių visų laikų „YouTube“ dainų. Žurnalo „Forbes“ duomenimis, 2013 metais jis buvo vienas iš dešimties geriausiai apmokamų pasaulio didžėjų, jo metinės pajamos 2013–2015 m. siekė daugiau nei 20 milijonų JAV dolerių. Dukart nominuotas „Grammy“ apdovanojimams, dukart pelnė MTV Europos muzikos apdovanojimus bei vieną „Billboard“ muzikos apdovanojimą. Avicii muzika „Spotify“ platformoje buvo ištransliuota daugiau nei 1 mlrd. kartų ir daugiau nei 5 mlrd. kartų jo „Vevo“ kanale.
Sabuliškių apylinkė
Sabuliškių apylinkė – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Kupreliškio valsčiuje, 1950 m. priskirta naujam Vabalninko rajonui. Panaikinta 1954 m. gegužės 25 d. prijungiant prie Alizavos apylinkės.
Šachmatų kompozicijų sprendimo FIDE meistras
Šachmatų kompozicijų sprendimo FIDE meistras (sutr. ŠKS FM) – tai sportinis vardas suteikiamas už  šachmatų kompozicijos sprendimo varžybose pasiektus rezultatus. Jį visam laikui suteikia WCSC (iki 2010 m. FIDE). Jis yra žemesnis už tarptautinio meistro titulą. Galioja tik šachmatų kompozicijų sprendimo varžybose.
Istorija
Pirmą šachmatų kompozicijų sprendimo FIDE meistro titulą suteikė FIDE 1997 m..
Reikalavimai titului gauti laikui bėgant kito. Kad titulai ir normos turi būti susieti su reitingais nutarta 2006 m.  Pastoviosios šachmatų komisijos (PCCC) suvažiavime Vageningene,  Rode 2007 m. padarytas nedidelis pakeitimas. Sekantis keitimas primtas 2010 m. Kretoje, o 2014 m. Berne reikalavimai sušvelninti.
Reikalavimai
Norintis gauti ŠKS FIDE meistro vardą privalo įvykdyti normas šachmatų kompozicijų sprendimo varžybose.
Livnas
Livnas – miestas Bosnijos ir Hercegovinos vidurio vakaruose, pasienyje su Kroatija, prie Bistricos upės. Dauguma gyventojų – kroatai. Išsidėstęs Bosnijos, Hercegovinos ir Dalmatijos regionų sankirtoje, Livanskio karstiniame lauke. Išvystyta maisto pramonė. Stovi paminklas karaliui Tomislavui.
Šachmatų kompozicijų sprendimo FIDE meistras
Normos
Normos titului gauti vykdomos tinkamo lygio turnyre. Tarptautinio šachmatų kompozicijų sprendimo meistro  normą galima įvykdyti,  kai turnyre dalyvauja bent 5 sprendėjai turintys: 2350  ir aukštesnį  šachmatų kompozicijų sprendėjo reitingą.
Titulų įgijimo sąlygos
Šis privalomasis reitingas turi būti lengvai randamas bet kuriame oficialaus reitingo sąraše, arba normos turnyro ataskaitoje.
Turnyrai
Parinkti šachmatų uždaviniai turi būti originalūs, arba mažai žinomi spausdinti uždaviniai. Jiems keliami reikalavimai dėl lygio ir sunkumo, rekomenduojama, kad jie būtų skirtingų stilių.
Turnyrai, kurie organizuojami, pagal pasaulio čempionato taisykles, reitingų skaičiavimui naudojamas pilnas turnyro koeficientas. Kituose turnyruose reitingo skaičiavimui koeficientas mažinamas per puse.
Tokiuose turnyruose sprendimui turi būti pateikta ne mažiau  kaip 12-ka skirtingo tipo užduočių. Šachmatų kompozicijos atrenkamos iš septynių grupių: tai dviejų ėjimų, trijų ėjimų, daugelio ėjimų tiesioginiai šachmatų uždaviniai, etiudai, sutarto mato, atvirkščio mato ir pasakiškosios kompozicijos uždaviniai. Sprendimui pateikiama mažiausiai po du uždavinius iš 5 grupių, bet iš kiekvienos grupės pateiktų kompozicijų skaičius neturi viršyti trijų.
Turnyras gali būti padalintas į ratus, ar vykti kelias dienas. Kai ne visų užduočių teisingas sprendimas vertinamas 5 balais, reitingų skaičiavimui turnyro koeficientas koreguojamas.
Visi turnyro dokumentai (uždaviniai su sprendiniais, pilnas rezultatų ir reitingų sąrašas, teisėjo pranešimas apie varžybų eigą ir galimus pažeidimus ir t. t.) per 30 dienų po varžybų pabaigos siunčiami WFCC atstovui (komisijai). Atstovas (komisija ) gali patvirtinti, ar ne, turnyro atitikimą reikalavimams ir nustatyti turnyro koeficientą. Galutinį sprendimą tvirtina WFCC.
Lietuvos šachmatų kompozicijų sprendimo FIDE meistrai
2019 m. pradžioje šachmatų kompozicijų sprendimo FIDE meistro titulą turinčių  neliko, kai 2014 m. Vidmantui Satkui buvo suteiktas tarptautinis šachmatų kompozicijų sprendimo meistro vardas. .
Nuorodos
Šachmatų kompozicijų sprendimo FIDE meistrai
Skurvydai
Skurvydai – kaimas Plungės rajono savivaldybėje, 11 km nuo Alsėdžių.
Nestoras Metraštininkas
miniatiūra|344x344px|Nestoras Metraštininkas, 1661 Nestoras Metraštininkas (apie 1056–1114 m.) – Kijevo Rusios metraštininkas, XI a. pabaigos – XII a. pradžios hagiografas, Kijevo Pečorų lauros vienuolis. Tradiciškai laikomas vienu iš Būtųjų laikų pasakojimo autorių.
Rusijos stačiatikių bažnyčios kanonizuotas šventuoju.
Lietuvos valstybės atkūrimo diena
thumb|Nepriklausomybės nutarimo originalas Lietuvos valstybės atkūrimo diena –  vasario 16 dieną minima Lietuvos šventinė diena. Keliamos Lietuvos valstybės vėliavos.
Šią istorinę dieną – vasario 16-ąją Lietuvos Respublikos Seimas įstatymiškai įteisino kaip šventinę dieną – Lietuvos valstybės atkūrimo dieną. thumb|[[Lietuvos Respublikos prezidentūra per vasario 16]]
Etiopijos ir Eritrėjos federacija
Etiopijos ir Eritrėjos federacija  – dešimt metų gyvavusi Etiopijos ir Eritrėjos federacija, įkurta 1952 m. rugsėjo 15 d. pagal Etiopijos Federalinį aktą ir 1952 m. Eritrėjos konstituciją. Federalinė struktūra, ar bent jos bruožai egzistavo iki 1962 m. lapkričio 15 d., kai Haile Selasie spaudimu, taikytu Eritrėjos Asamblėjai, paskelbtas oficialus federacijos iširimas ir Eritrėja tapo aneksuota Etiopijos.
Iki Eritrėjos aneksijos buvo pašalintas jos teisingumo ministras ir oficialios Eritrėjos kalbos tapo išstumtos nacionalinės Etiopijos amharų kalbos. Federacijos egzistavimo metu Etiopijos imperatorius ir jo aplinka kišosi į vykdomosios Eritrėjos valdžios darbą, tokiu būdu pažeisdama Jungtinių Tautų Organizacijos rezoliuciją 390-A(V), pagal kurią buvo sukurta federacija.
Kazliškiai (Molėtai)
Kazliškiai – kaimas Molėtų rajono savivaldybėje, 5,5 km į pietus nuo Videniškių, Kazliškių miške.
Istorija
Kaimo vardas minimas 1584 m. Ambraziškių dvaro inventoriuje. Taip pat minimas 1654 m. Videniškių bažnyčios krikšto metrikų knygoje. Gyveno Jurgis Labutėnas.
Geležių apylinkė
Geležių apylinkė (arba Gelažių apylinkė) – Lietuvos TSR administracinis-teritorinis vienetas šiaurės Lietuvoje.
Istorija
Apylinkė įkurta užėjus sovietams XX a. 5-ajame dešimtmetyje. 1949 m. buvo Geležių valsčiuje, 1950 m. priskirta naujam Vabalninko rajonui. Panaikinta 1954 m. gegužės 25 d. prijungiant prie Antašavos apylinkės ir Sodelių apylinkės.
Jablanica
Jablanica – miestas pietų Bosnijoje ir Hercegovinoje, prie Neretvos upės ir Jablanicos ežero, tarp Sarajevo ir Mostaro. Dauguma gyventojų – musulmonai. Granito gavyba.
Istorija
1943 m. čia įvyko Neretvos mūšis. Karo metu buvo nugriautas tiltas per upę. Sprogimo metu tiltu važiavęs traukinys nukrito į upę, kur yra iki šiol.
Skutenos
Skutenos – kaimas Joniškio rajono savivaldybėje, 2 km nuo Pavirčiuvės.
Türkgücü München
Türkgücü München (Türkischer SV München ir SV Türkgücü-Ataspor München) – Vokietijos futbolo klubas iš Miuncheno.
Istorija
Dabartinis klubas įkurtas 2009 m., susijungus Türkischer SV 1975 München ir ATA Spor München klubams.
2021–2022 m. pateko į Trečią lygą (3. liga), tačiau buvo pašalinti iš čempionato.
Tarptautinė teisės ir verslo aukštoji mokykla
thumb|240px|2023 m. thumb|240px|2011 m.
Tarptautinė teisės ir verslo aukštoji mokykla (TTVAM) – akredituota nevalstybinė Lietuvos aukštoji mokykla, teikianti absolventams atitinkamos studijų krypties profesinio bakalauro laipsnį. Studijų formos - nuolatinė (studijų trukmė 3 metai) ir ištęstinė (studijų trukmė 4 metai). Studentams sudaroma galimybė studijuoti pagal individualų studijų planą ir nuotoliniu ar iš dalies nuotoliniu būdu.
Misija:  Kurti profesionalą pažangiai visuomenei.
Minėtoje strategijoje į absolventą žvelgiama kaip į atsakingą ir iniciatyvų pasaulio pilietį, kuris yra atviras galimybėms, pokyčiams ir nuolatiniam tobulėjimui.
Istorija
Kolegija įkurta 1998 m. rugsėjo 1 d. kaip Daugvilienės aukštesnioji verslo mokykla. Direktorė ir steigėja – Daiva Daugvilienė.
2001 m. įsteigta Vilniaus teisės ir verslo kolegija, kuriai suteiktas aukštojo neuniversitetinio išsilavinimo institucijos statusas.
Nuo 2007 m. sausio 4 d. Vilniaus teisės ir verslo kolegija priimta į Lietuvos aukštųjų mokyklų asociaciją bendrajam priėmimui organizuoti (LAMA BPO).
2009 m. rugsėjo mėn. Vilniaus teisės ir verslo kolegija tapo Tarptautine teisės ir verslo aukštaja mokykla.
Tarptautinei teisės ir verslo aukštajai mokyklai vadovauja Gintautas Šiškus.
2012 m. aukštoji mokykla buvo akdredituota maksimaliam šešerių metų laikotarpiui.
Studijų programos vykdomos lietuvių (LT) ir anglų (EN) kalbomis
Vizualinė komunikacija (LT), Finansai (LT), Reklam a (LT), Tarptautinio verslo teisė (LT, EN), Teisė (LT), Logistika ir ekspedijavimas(LT), Turizmo ir viešbučių verslas (LT, EN), Verslo vadyba (LT, EN), Prodiusavimas (LT), Marketingas ir medijų menas (EN), Kosmetologija (EN).
Popaskaitinė veikla
Yra galimybės sportuoti. Suburta Studentų krepšinio komanda. Veikia Vadybos ir teisės fakulteto Studentų mokslinė draugija.
Narystė asociacijose
Zambia Super League
Zambia Super League arba Zambijos Superlyga – Zambijos aukščiausia futbolo lyga, įkurta 1962 m.
Organizuoja Zambijos futbolo asociacija. Dėl rėmimo sutarčių pastaruoju metu oficialiai vadinama MTN Super League.
Formatas
Sezonas prasideda rudenį ir baigiasi kitų metų pavasarį. Daugiausiai taškų surinkusi ekipa iškovoja čempionų titulą.
2022–2023 m. sezonas
2022–2023 m. sezone Premjer lygoje rungtyniavo 18 ekipų.